ѝже такова̀ сія́нія лица̀ твоегѡ̀ не терпя́ще, и свѣ́тлости ри́зъ твои́хъ, ни́цъ на лицѣ̀ землѝ покрыва́хуся: ѝже и у́жасомъ ѡдержи́ми, дивля́хуся, ви́дяще мѡѷсе́а и илію̀, глаго́лющя съ тобо́ю, хотя̂щая приключи́тися тебѣ̀: и гла́съ ѿ ѻц҃а̀ свидѣ́тельствоваше, глаго́ля: се́й є́сть сн҃ъ мо́й возлю́бленный, ѡ не́мже благоизво́лихъ, тогѡ̀ послу́шайте, и́же и да́руетъ мі́рови ве́лію ми́лость